
Rhan 1
[bookmark: _Hlk118639589]Yn fyd addysg, mae athrawon yn dysgu disgyblion amrywiol sydd i gyd gydag anghenion, rhwystrau a phrofiadau hollol unigryw (Hwb, 2020). Gall y rhain amrywio o Anghenion Dysgu Ychwanegol (ADY), heriau yn y cartref, rhwystrau iaith, anhawster gyda datblygiad penodol a nifer fwy. Trafododd Grist (2008, t.77) a Donaldson (2015, t.65) y pwysigrwydd o gyfleoedd cyfartal, a sut mae swydd gennym ni fel athrawon a staff yr ysgol i geisio cefnogi pob plentyn cymaint â phosib i sicrhau disgyblion hapus, iach a chyfforddus sy’n mwynhau bywyd addysg. Yn y darn ysgrifenedig yma, byddaf yn ffocysu ar un plentyn penodol a phenderfynu sut y byddaf yn ei gefnogi trwy gyfnod trosglwyddo penodol. Byddaf yn cefnogi fy nhrafodaeth gyda theori, ymarfer personol a digon o dystiolaeth i sicrhau fy mod wedi dewis cefnogaeth safon uchel. Mae’n bwysig i mi hefyd cael ymagwedd realistig trwy adfyfyrio’n feirniadol, ac i ystyried unrhyw heriau a rhwystrau gall codi yn ystod y cynllunio.  
Dewisais blentyn o’r enw Rhys yn y darn ysgrifenedig yma, sydd yn ffug enw am resymau cyfrinachedd, sydd yn holl bwysig mewn gwaith ymchwil addysgol (Cohen, Manion a Morrison, 2007, t.58) . Mae Rhys yn 9 oed ac yn ddosbarth blwyddyn 5, ond hefyd rhannodd ystafell gyda blwyddyn 6 eleni. Mae gan Rhys Anhwylder Sbectrwm Awtistig (ASA), ac mae o yn unigolyn egnïol a chymdeithasol iawn, sydd angen cymorth un i un llawn amser i helpu canolbwyntio gyda’i gwaith (mwy o wybodaeth yn rhan 2). Ers dechrau blwyddyn 5 , mae’r dosbarth wedi tyfu o 12 disgybl i 25 oherwydd yr uno, felly mae ei amser yn y dosbarth wedi bod yn heriol a rhwystredig iawn. Gan fod llawer o blant yn y dosbarth gan gymharu â blwyddyn ddiwethaf, mae’r sŵn ac yr amgylchedd newydd wedi effeithio ymddygiad a ffocws Rhys gyda’i gwaith ysgol, ac mae Rhys yn tynnu sylw ei gyfoedion sydd yn ymddygiad cyffredinol mewn awtistiaeth ymddygiadol (White, Maddox a Mazefsky, 2020, t.3). O ganlyniad i’r rhwystr yma, mae Rhys yn mynd trwy’r trosglwyddiad o newid lleoliad dysgu, lle mae ganddo ardal newydd tawel tu allan i’r ystafell dosbarth er mwyn cwblhau tasgau. Mae’r trosglwyddiad yma wedi bod yn newidiad mawr i drefn Rhys, ac wedi’i achosi i deimlo’n fregus heb gwmni ei gyfoedion.
Penderfynais gefnogi’r fath hyn o drosglwyddiad oherwydd mae ystadegau yn dangos bod 116 o bob 10,000 person yn Prydain ar y Sbectrwm Awtistig (Peer a Reid, 2021, t.315), felly byddaf yn cwrdd â nifer o ddisgyblion gyda’r anhawster yn ystod fy amser fel athrawes. Mae’r ffigurau o Awtistiaeth wedi cynyddu dros y ganrif ddiwethaf oherwydd y gwelliant mewn asesiadau i gadarnhau diagnosis (Peer a Reid, 2021, t.316), sydd yn wych er mwyn sicrhau'r gefnogaeth addas ar gyfer yr unigolion. Yn ogystal â hynny, mae trosglwyddiadau a newidiadau yn gallu fod yn heriol iawn i unigolion gydag Awtistiaeth (National Autistic Society, 2022), ac mae rôl gennym ni fel athrawon i sicrhau cysur a chwrdd ag anghenion pob disgybl, yn ogystal ag ystyried eu hawliau a theimladau yn ystod y weithred (Comisiynydd Plant Cymru, 2022). Er mwyn cefnogi Rhys, byddaf yn edrych ar dechnegau gwahanol i’w helpu ymgartrefu mewn ei ardal newydd a’r newidiadau, gan sicrhau bod y trosglwyddiad yn cynorthwyo lles, cymhelliant a chynnydd Rhys (Symonds, 2015, t.1).
Anhwylder Sbectrwm Awtistig yw anabledd sydd yn effeithio unigolion yn ddatblygiadol mewn gwahanol ffordd, a gall amrywio o anawsterau cymdeithasol, ieithyddol, chyfathrebu, meddwl neu’n ymddygiadol (Ryder, 2013, t.29). O ran Rhys, mae ganddo ‘Attention Deficit Hyperactivity Disorder’, a dyna pam mae’r trosglwyddiad wedi cael ei chreu ar ei gyfer (Friedman et al 2014,t.1). Yn gryno, o ran rhwystrau Rhys, nid yw’n ymateb yn dda i sŵn sydd yn achosi ef i weiddi ac ymddwyn yn amhriodol, mae Rhys hefyd yn gweld yn anodd ffocysu am amseroedd hir yn ogystal â chasáu gwaith ysgrifenedig (rhan 2). Nid ydy’r amgylchedd dosbarth yn berthnasol rhagor, ac mae’r trosglwyddiad o gael amgylchedd personol yn sicrhau bod cefnogaeth fwy addas a drylwyr iddo, sydd yn cefnogi'r Cod ADY (Llywodraeth Cymru, 2021), sydd yn rhoi canllawiau statudol o sut i gynorthwyo unigolion gyda ADY mewn ffordd effeithiol. Gan ffocysu ar ADY, mae erthygl 23 o Gomisiynydd hawliau plant (CCUHP) yn dweud ‘’mae gennych hawl i dderbyn gofal a chefnogaeth arbennig os ydych yn anabl, er mwyn i chi fedru byw bywyd llawn, annibynnol’’ (Comisiynydd Plant Cymru, 2022). Dwi’n credu bod hyn yn berthnasol a pwysig iawn am sut y byddaf yn cefnogi Rhys, oherwydd mae hawl ganddo gael y gefnogaeth gorau am ei anghenion, yn ogystal ag ef i gael y cyfle i godi llais am ei chefnogaeth, sydd yn cyfeirio at erthygl 12, sef ‘’eich hawl i ddweud beth ddylai digwydd ac i rywun wrando arnoch’’ (Comisiynydd Plant Cymru, 2022). Yn debyg i hyn, trafododd Rapp a Granados (2021, t.2) pwysigrwydd cynhwysiad, a’r hawl bod plant gyda ADY yn gallu mynd i ysgol leol a dal cael y gefnogaeth gorau ar eu cyfer. 
Yn yr adran nesaf, byddaf yn trafod y gwahanol dechnegau i gynorthwyo Rhys ymgartrefu yn ei ardal newydd, a sut gall cefnogi ei gynnydd. Y prif ymagweddau rwyf wedi ystyried i sicrhau cefnogaeth effeithiol yw'r pwysigrwydd o berthnasoedd, cyd-weithio, amserlenni gweledol, ymglymiad Rhys ac yr amgylchedd cefnogi. Dylai’r agweddau i gyd gweithio gyda’i gilydd i atgyfnerthu bod Rhys yn fwy hapus, cyfforddus ac yn cymryd rhyw fath o arweiniad yn ei ddysgu, sydd yn dilyn y System Anghenion Dysgu Ychwanegol. Crëwyd y system gan Lywodraeth Cymru i sicrhau cymorth effeithiol ar gyfer unigolion gyda ADY gan wrando ar farn, dymuniadau, a theimladau yr unigolyn a’r rhieni, gan fod ymglymiad rhieni yn hollol bwysig hefyd (Llywodraeth Cymru, 2021). Mae ymchwil gan Packer (2021, t.2) yn dadlau bod trosglwyddiadau fel un Rhys yn gallu gwneud i’r plentyn a rhieni gysylltu'r newidiad gyda thangyflawniad y plentyn, felly gall hyn rhoi effeithiau negyddol ar les Rhys ac achosi iddo deimlo’n wahanol a di-werth. Dyna pam mae cydymffurfio gydag ef a’i deulu trwy gydol y holl gefnogaeth yn angenrheidiol (Rous, Myers a Stricklin, 2007, t.2).
Yn gyffredinol, mae trosglwyddiadau yn newidiadau a symudiadau mae pob person yn ei phrofi nifer o weithiau yn ystod eu bywydau (Packer, 2021, t.10). Yn addysg, mae dwy fath o drosglwyddiadau, sef trosglwyddiad llorweddol sydd yn gamau mawr, er enghraifft symud o Gyfnod Sylfaen i Gyfnod Allweddol 2, neu symud i ysgol uwchradd, yna mae trosglwyddiad llorweddol yn symudiad mwy bach, sef symud o un amgylchedd i’r llall, fel dosbarth, sydd yn debyg i drosglwyddiad Rhys (Elliiot-Johns a Jarvis, 2017, t.33). Gall trosglwyddiadau bod yn heriol i bawb, ond yn enwedig gydag Awtistiaeth, mae newidiad o’i drefn yn gallu bod yn sefyllfa enfawr (Hodkinson, 2019, t.150). Mae Rhys wedi bod gyda’i ddosbarth ers dechrau ysgol, a threuliodd dim ond ychydig o amser tu allan o’r dosbarth am ymyraethau a chyfarfodydd. Bydd angen sicrhau bod y trosglwyddiad yma yn rhywbeth hwylus i Rhys, a thrafododd Jindal-Snape (2015, t.51) yr effeithiau o gamau bach a chymorth i helpu’r dysgwr i fod yn fwy ymlacio yn ystod y proses.
Cyn i’r cyfnod trosglwyddo hyd yn oed dechrau, mae cyd-weithio fel tîm yn hanfodol er mwyn sicrhau canlyniadau gorau ar gyfer Rhys (Llywodraeth Cymru, 2016, t.34). Bydd cynnal cyfarfodydd cyn ac yn ystod y trosglwyddiad yn helpu pawb deall amcanion, nodau a’r canlyniadau gobeithiol ar gyfer Rhys, ac i wneud unrhyw addasiadau sydd angen (Rapp, 2021, t.23). Bydd cyfarfod yn cael ei chynnal rhwng unigolion sydd yn rhan o addysg Rhys, sef y Cydlynydd Anghenion Dysgu Ychwanegol (CADI), y pennaeth, fi fel athrawes, y cynorthwyydd a Rhys a’i theulu (Choudry, 2021, t.23). Bydd y cyfarfod hwn dim ond am ddealltwriaeth y staff a rheini, ond hefyd ymglymiad Rhys, er mwyn iddo deimlo’n rhan o’r proses i helpu iddo siarad am beth sydd yn mynd yn dda ac os oes ganddo unrhyw heriau (Canavan, 2015, t.11). Dywedodd Spooner (2011, T.11) bod perthnasau a chydymffurfio effeithiol yn chwarae rhan enfawr mewn cynnydd disgyblion, oherwydd heb y cymorth, bydd dim technegau yn ei le i helpu’r unigolyn datblygu. Mae yna gynllun cymorth ar gyfer SEN (Special Educational Needs) , lle mae 8 cam am gymorth effeithiol, sydd yn cynnwys y pwysigrwydd o adeiladu perthnasoedd, archwilio, deall y plentyn, gosod nodau, cynllunio strategol, gweithredu, adolygu a gwerthuso (Packer, 2017, t.77). Gallaf ystyried y rhain yn ystod cymorth Rhys i sicrhau camau clir a syml heb gymhlethu.  Dywedodd Dewey yn ei theori “as a plant is in the sun, light and soil.  It is them, continious with their energies, dependant upon their support, capable of increase only as it utilizes them” (Mason, 2017, t.45), sydd yn adlewyrchu'r dylanwad rydyn ni yn cael ar unigolion, ac os ydyn ni ddim yn helpu iddo dyfu fel unigolyn fel y blodyn, ni fydd canlyniadau cadarnhaol ac addas. Gwelais yn ysgolion yr heriau o sicrhau cyfarfodydd cyson fel tîm oherwydd diffyg amser, gan fod llawer o blant i’w cefnogi ar draws yr ysgol, felly gall hyn fod yn her am gefnogaeth gyson i Rhys. 
Trafododd Orchard a Winch (2015, t.7) y pwysigrwydd o gydweithio mwy dwfn rhwng yr athro/athrawes a’r cynorthwyydd sydd yn gweithio gyda’r unigolyn, i adnabod beth yw bwriadon a gobeithion gweithgareddau, oherwydd heb i’’r cynorthwyydd adnabod beth yw’r tasgau, ni fydd cymorth ac arweiniad clir i’r unigolyn. Dywedodd Choudry (2021, t33) bod hi’n bwysig i’r cynorthwyydd cael digon o hyfforddiant hefyd i weithio gyda disgybl gyda ADY mewn ffordd effeithiol, gan sicrhau eu bod yn ymgysylltu ymchwil addysgol yn y gefnogaeth fel cyrsiau ADY, proffesiynoldeb ac ymwybyddiaeth o hawliau disgyblion yn berthnasol i’n hymarfer ar lawr y dosbarth . Dyle hi cael y cyfle i fynegi, cyrsiau ond gall rhwystrau ariannol atal hyn, ac felly bydd rhwystr o gymorth effeithiol ar gyfer Rhys (Kirylo, 2016, t.33), ac yn ôl safonau proffesiynol Llywodraeth Cymru, mae’n hollol bwysig i ni gael disgwyliadau uchel o ran ein sgiliau, gwybodaeth ac ymddygiad o fewn addysg (Hwb, 2020). Ar y llaw arall dywedodd Luiselli, J et al (2008, t.83) oherwydd bod y diagnosis o awtistiaeth wedi codi dros y ganrif ddiwethaf, mae’r gefnogaeth i’r unigolion yn fwy effeithiol oherwydd y nifer o brofiadau mae'r staff wedi cael gydag unigolion gyda’r ADY. 
Yn ogystal â'r disgwyliadau o gydweithio fel tîm, mae perthynas rhwng y dysgwr a’r athrawon/cynorthwyydd yn rhoi dylanwad mawr ar brofiad academaidd unigolyn (Ryder, 2018, t.17). Yn theori ymddygiadol Pavlov (1849-1936), Watson (1878-1958) a Skinner (1904-1990), maen nhw’n ceisio esbonio'r effaith mae ymddygiad pobl eraill yn dylanwadu ar blentyn (Siencyn, 2008, t.116). Felly os ni fydd y cynorthwyydd yn cyfathrebu mewn ffordd effeithiol a ymlaciol i Rhys, efallai bydd dal ganddo ymddygiad rhwystredig, a fydd yn arwain at ddiffyg cynnydd o'i gymharu â'i weithredoedd yn yr ystafell ddosbarth cyn y trosglwyddo.  Dywedodd Tying (2017) bod emosiwn yn cael effaith cryf ar sylw, dysgu, cof a sut i ddatrys problemau. Felly mae adeiladu'r ymddiriedaeth a pherthynas cadarnhaol yn gallu effeithio ar deimladau Rhys. Er fy mod i ddim yn gweithio un i un gyda Rhys, dwi dal eisiau adeiladu perthynas mor gadarnhaol â phosib, er mwyn sicrhau bod Rhys yn ymgartrefu yn ei ardal newydd (Ryder, 2018, t.10). Byddaf yn ymweld â Rhys yn ei ardal newydd i sicrhau ei fod yn gwybod fy mod i yn rhan o’i gefnogaeth. Bydd sgyrsiau dyddiol a chyfarfodydd wythnosol yn hanfodol, er mwyn adnabod beth sy’n gweithio i Rhys yn ei amgylchedd newydd a beth sydd ddim (Canavan, 2015, t.125) a byddaf wedyn yn gallu creu addasiadau. Gan fod Rhys yn unigolyn cymdeithasol iawn ac yn mwynhau sgwrs, ni ddylai fod yn heriol i adnabod sut mae’n teimlo. Dywed The Chilldren’s Society (2022)’’ measuring children’s well-being is essential to understanding how children feel about their lives’’, sydd yn cryfhau'r pwysigrwydd o wrando ar Rhys a sicrhau'r perthynas i wneud hyn. 
Mae’r cydweithio gyda’r rhieni yn ffordd effeithiol o adnabod Rhys a pha heriau sydd yn y tŷ, ond un o’r heriau yw’r diffyg cydweithio a chyfarfodydd gyda mam neu dad-cu Rhys, gan nid ydyn ni’n gallu gorfodi nhw i fynegi (Llywodraeth Cymru, 2016). Dywedodd Bandura (1977) rhywbeth arwyddocaol i gymorth Rhys, sef "if parents or teachers are not seen as warm, powerful and competent, their influence will be weakened" (Siencyn, S , 2008, t.117). Mae ymddygiad athrawon a rhieni tuag at blentyn yn modelu a dynwared ar yr unigolyn. Darllenais adroddiad Estyn (2018), lle mae cyfathrebu gyda’r rhieni yn helpu’r rhieni adnabod sut mae amser yn yr ysgol yn mynd, oherwydd gall fod yn amser bregus iddynt, felly byddaf yn ceisio cydweithio gyda mam a thad cu Rhys trwy anfon llyfr adref, gyda nodiadau dyddiol o sut aeth diwrnodau a sut oedd ei ymddygiad yn y lleoliad newydd.  
Ceir tystiolaeth bellach cefnogi bod agweddau arall am beth sydd yn effeithio datblygiad plentyn yn ogystal â chyd-weithio a pherthnasoedd. Pwysleisiodd damcaniaeth System Ecolegol Bronfenbrenner (1974), er bod rhiant neu athrawon yn effeithio’r plentyn, mae lefelau ehangach yn effeithio datblygiad unigolyn, sef yr amgylchedd, lleoliad, cartref , yr ysgol ac yn y blaen (Agosto, N et al 2017). Mae ymchwil gan Nason (2014, t.22) yn awgrymu bod amgylchedd yn cael effaith fawr ar ymddygiad plentyn gydag awtistiaeth, a trwy gael amgylchedd cyfforddus a synhwyraidd, mae’n gallu gwneud i’r unigolyn i deimlo'n fwy ymlaciol, sydd wedyn yn arwain at ymddygiad llai rhwystredig ac anghyfforddus i Rhys. Gan fod y trosglwyddiad yn symudiad i amgylchedd hollol newydd, hoffwn sicrhau ei fod yn gweld yr amgylched fel ardal ddiogel a phersonol. Mae gan Rhys nifer o ddiddordebau (rhan 2), a trwy ystyried y rhain yn ystod y trosglwyddiad, bydd yn helpu Rhys i fod yn awyddus a rhoi cynnig ar ei amgylchedd newydd (Friedman,2022). Bydd Rhys yn cael yr hawl i drafod ei diddordebau a hoffterau, ac yna rhoi lluniau o’i mam a thad cu, anifeiliaid y môr o amgylch ei ardal er mwyn gwneud yn fwy personol i Rhys. Yn ogystal â hyn, mae teganau synhwyraidd yn helpu Rhys ymlacio yn ystod sefyllfaoedd heriol, felly dylai cael mynediad o’r teganau ar unrhyw bryd yn ystod ei sesiynau.  Mae cael yr holl bethau yma yn sicrhau bod Rhys yn gweld yr ardal fel ardal bersonol ef i helpu cynorthwyo ei anghenion  (Canavan, 2015, t.77). Pwysleisiodd Hewitt (2005, t.123) yr heriau posibl o greu amgylchedd cysurus i blentyn. Awgrymodd os ydy’r amgylchedd yn rhy bleserus, efallai bydd hyn yn atal y plentyn i eisiau gwneud gwaith, yn enwedig mathemateg a llythrennedd ar gyfer Rhys. Felly mae rôl gen i a’r cynorthwyydd i greu cydbwysedd rhwng helpu Rhys i gyrraedd ei botensial academaidd, yn ogystal iddo fwynhau hefyd. 
Er mwyn helpu Rhys osgoi llethu yn ei ardal a threfn newydd, byddaf yn rhoi amserlen ddeniadol a clir ar y wal yn ei ardal (atodiad 1). Pwysleisiodd Ryder (2013,t.30) bod defnyddio amserlen weledol ar gyfer disgyblion gydag awtistiaeth yn strategaeth effeithiol i gefnogi. Yn debyg i hyn, dadleuodd Hewitt (2005, t.65) bod amserlenni gweledol yn ffordd dda i roi strwythur syml heb orlwytho. Gan fod Rhys hefyd yn cael trafferth darllen, bydd lluniau yn ffordd effeithiol iawn iddo adnabod beth sydd yn digwydd pob dydd. Mae Hewitt hefyd wedi awgrymu gadael bwlch yn yr amserlen, fel bod y plentyn yn cymryd dros ei ddysgu a dewis pwnc hoffent nhw wneud. Yn ôl The Childrens Society (2022), dywedodd 1 o bob 5 plant ni chafodd y dewis mewn ei gwersi a beth sy’n bwysig iddyn nhw, a chafodd effaith negyddol ar ei safbwynt o ddysgu, felly mae’n bwysig i sicrhau ymglymiad Rhys yn yr amserlen ddyddiol. Mae ymagwedd Reggio Emilia yn gweithio gyda’r syniad yma, gan ei bod yn trafod y pwysigrwydd dysgu arbrofol, lle mae'r plentyn yn cymryd dros ei ddysgu, gan fod gwahanol ffordd i ddatblygu yn ogystal ag ysgrifennu, er enghraifft hunan darganfyddiad, arlunio, dysgu awyr agored, TG a nifer fwy (Edutopio, 2019). Bydd hyn yn fwy addas i anghenion Rhys gan ei fod yn gweld yn anodd ysgrifennu. Ar y llaw arall, mae theori brocsimol Vygosky (1978) yn dadlau er bod hunan-darganfyddiad yn fanteisiol, mae cyfranogiad oedolyn yn chwarae rôl mewn dealltwriaeth a chynnydd y plentyn (Daniels a Hedgegard, 2011, t.3). Byddaf yn ystyried theori Vygotksy, i gydbwyso penderfyniadau Rhys o ran ei amserlen a sut bydd hyn o fudd i’w ddatblygiad.
I gyd-fynd gydag amserlen Rhys, credaf fod cynnwys seibiannau gyda gweithgareddau gwahanol i ffwrdd o’i ardal newydd yn rhoi’r cyfle iddo symud o gwmpas, oherwydd mae eistedd lawr am rhy hir yn heriol i Rhys. Y peth cyntaf byddaf yn cynnwys yw'r cyfle i fynd tu allan i wneud sesiynau awyr agored yn y parc natur, gan fod Rhys yn mwynhau chwarae tu allan. Bydd gweithgareddau awyr agored yn hefyd cyd-fynd gyda dibenion y cwricwlwm i sicrhau dysgu eang a trawsgwricwlaidd wrth ddefnyddio’r chwech Maes Dysgu a Phrofiad a’r camau cynnydd delfrydol (Gatley, 2020, t.27). Trafododd Friedman et al (2022, t.2) ,y manteision o weithgareddau awyr agored i unigolion gydag Awtistiaeth, lle mae’n helpu eu lles meddyliol, oherwydd trwy fynd tu fas, gall diwallu ei anghenion synhwyraidd a gall felly arwain iddyn nhw i deimlo’n fwy hamddenol, cyfforddus a siriol, sydd yn holl bwysig i sicrhau ar gyfer Rhys yn ystod y trosglwyddiad. Yn llyfr Waites (2011, t.24),  awgrymodd prif athrawes bod dysgu yn yr awyr agored yn fwy ymarferol ac yn helpu disgyblion i ddysgu’n fwy gan ei fod yn eu denu a diddori. Mae ysgol Bryn Coch yn rhoi mynediad i’r disgyblion trwy’r dydd yn yr awyr agored gydag adnoddau ansawdd da i sicrhau gweithgareddau amrywiol a defnyddiol i ddatblygiad y plant (Estyn, 2019). Yn bersonol, rydw i wedi gweld plant yn cymryd mwy o ran yn eu dysgu pan maen nhw yn yr awyr agored, ac er bod hyn yn digwydd llai yn CA2, mae lefel allu Rhys yn cwrdd â phwysigrwydd dysgu awyr agored gan gyfeirio at gamau cynnydd addas iddo ef yn ogystal â’i anghenion personol. Mae theori Piaget yn meddwl dylai plant bod ar lefelau penodol yn ôl oedran (Halpenny, 2013, t.18), ond gyda phawb yn enwedig gydag ADY, mae pawb yn wahanol, a byddant nhw ar lefelau allu ar wahanol amseroedd ei bywyd, sydd yn hollol iawn, ac mae rhaid i ni gwrdd â nhw (Wearmouth a Butler, 2020, t.259). I helpu Rhys ymlacio, byddaf hefyd yn cynnwys seibiannau yoga a cherddoriaeth yn ei ardal. Trafododd Reynolds a Adams (2013, t.19) yr effeithiau cadarnhaol mae'r rhain yn cael ar deimladau a meddyliau plentyn, fel sesiynau awyr agored, dylai hyn helpu Rhys i deimlo’n fwy hamddenol a chysurus yn ystod ei throsglwyddiad o drefn newydd dyddiol. 
Yn olaf, mae sicrhau bod Rhys ddim yn teimlo’n unig yn hollol bwysig am ei lles, a dywedodd Black-Hawkins , Florian a Pratt (2012, t.11) y pwysigrwydd o gynhwysiad. Mae Rhys yn unigolyn cymdeithasol iawn, sydd yn mwynhau cyfathrebu gyda’i chyfoedion, felly bydd cynllunio gweithgareddau gwaith grŵp neu pâr yn ei ardal yn rhoi’r cyle i Rhys dal cyd-weithio, i osgoi iddo deimlo’n isel (McAuley a Rose, 2010, t.66) . Dywedodd Bandura (1925-2021) yn ei theori bod unigolion yn dysgu wrth eraill, felly trwy gael y sesiynau gwaith grŵp/pâr aml dyma, gall hyn helpu Rhys datblygu ei ymwybyddiaeth yn well  trwy wylio a dysgu o’i gyfoedion (Siencyn, 2008, t.117).
I gloi, yn gyffredinol mae trosglwyddiadau yn sefyllfa bryderus iawn i bob plentyn, a fyddant yn cael profiad nifer o weithiau yn ystod eu bywydau (Jindal-Snape, 2010, t.10). Mae’n holl bwysig i sicrhau'r cymorth gorau ar gyfer pob dysgwr, trwy gyd-weithio fel ysgol a hefyd gyda’r rhieni i sicrhau'r canlyniadau sylweddol (Hwb, 2020). Mae gan Rhys yr hawliau i gael y gefnogaeth gorau posib i gwrdd â’i Anghenion Dysgu Ychwanegol (Comisiynydd Plant Cymru, 2022), a hefyd i sicrhau ei fod yn unigolyn hapus, iach a chyfforddus (Donaldson 2015, t.65)  . O brofiad personol, gwelais mai cymaint mwy i ddysgu nag ysgrifennu ar ddarn o bapur, mae dysgu trwy brofiadau amrywiol yn helpu dysgwyr datblygu mewn gwahanol ffordd (Gatley, 2020). I gwrdd ag anghenion synhwyraidd Rhys, roedd cynnwys gweithgareddau amrywiol yn hollol bwysig i gefnogi cynnydd, trwy gynnwys sesiynau hunan darganfyddiad, ymarferol a dysgu yn yr awyr agored (Luiselli et al 2008, t.22). Er bod ei throsglwyddiad yn un unigol, roedd yn hollol bwysig i osod tasgau lle mae cyfle iddo weithio gyda chyfoedion, sydd o fudd o sgiliau cyfathrebu a dysgu trwy eraill (Llywodraeth Cymru, 2016). Er mwyn sicrhau bod cynnydd , mae’n bwysig i gyfathrebu’n effeithiol gyda Rhys a’r cynorthwyydd i osod amcanion a nodau addas i’w anghenion (Ryder, 2018). Yn yr aseiniad yma, rwyf wedi datblygu fy nealltwriaeth o Anghenion Dysgu Ychwanegol, sydd yn bwysig gan fod ystadegau wedi cynyddu dros y ganrif ddiwethaf (Peer a Reid, 2021, t.33). Mae cefnogi pawb yn bersonol yn ôl ei anghenion yn angenrheidiol i fod yn athrawes lwyddiannus ac o safon (Hwb, 2020), felly byddaf yn ystyried hyn gyda phob disgybl byddaf yn dysgu yn ystod fy oes dysgu. Mae’n bwysig i mi hefyd ystyried byddaf yn wynebu amrywiaeth o heriau yn ystod fy ngyrfa o gefnogi disgyblion, a gall y rhain amrywio o ddiffyg staff, cyllid, rhieni ddim angen cydweithio a chael yr amser i gefnogi anghenion pawb (Gatley, 2020, t.22) . Credaf ar y cyfan rwyf wedi datblygu’n broffesiynol o adnabod gwahanol ffordd i ddysgu a chefnogi unigolion, a byddaf yn ystyried ar lawr y dosbarth yn y dyfodol.

Proffil un tudalen a chynllun cymorth Rhys





Beth yw fy diddordebau?
· Lego
· Chwarae Minecraft ar yr ipad
· Gwersi awyr agored yn y parc natur
· Chwarae ‘dodge ball’
· Arlunio
· Dysgu am anifeiliad, yn enwedig creaduriaid y môr dwddfn
· Gwylio fideos i ddysgu pethau newydd
· Gwario amser gyda ffrindiau


Beth mae pobl yn ei edmygu amdana i?








Rhys: 9 oed/Blwyddyn 5

Beth sy’n bwysig i mi?
· Mam a thad-cu- mae tad-cu yn byw drws nesaf ac dwi’n fwynhau mynd dros ei dy i chwarae gyda’r cyfrifiadur!
· Fy ffrindiau- dwi’n fwynhau amser chwarae gyda fy ffrindiau. 
· Anifeiliaid- mae dysgu am gwahanol anifeiliaid yn bwyisig i mi ac mae ymweld a sŵ a acwariwm yn fy hoff beth
· Ipad- mae chwarae a minecraft yn fy helpu i ymlacio.



Beth sy’n bwysig i fy gefnogi fi?
· Pan mae sefyllfaoedd yn dod yn llethol rydw i’n hoffi mynd i ardal tawel i ddianc ac ymlacio.
· I gael cymorth un i un yn ystod tasgau gwaith. 
· Ardal tawel a personol i cwblhau tasgau.
· Cael sesiynau byr yn y dosbarth i weithio gyda gyfoedion.
· Awyr iach yn ystod sesiynau gwaith i gadael allan egni.
· Tasgau byr a amrywiol- dim rhy ormod o ysgrifennu.
· Gweithgareddau sydd yn cydfynd gyda fy diddordebau.
· Amserlen gyda lluniau a’r amser i adnabod trefn pob dydd.
· Cael eu dweud mewn ddigon o amser os oes newid yn fy amserlen.
· Iaith a cyfarwyddiadau syml er mwyn fy mod yn deall.
· Bocs cysur- tegau hygyrch sy’n gwneud i mi i deimlo’n gyfforddus a diddig.

Gwybodaeth ychwanegol i’r athrawon a’r cynorthwyydd am ddatblygiad Rhys
Cymdeithasol a Chyfathrebu	
-Mae Rhys yn gymdeithasol iawn gyda phob unigolyn , ac yn mwynhau gofyn cwestiynau yn aml iawn.
-Mae Rhys yn siarad yn ddeallus a clir iawn ar lafar.
-Yn ystod sesiynau gwaith mae Rhys yn hoffi gofyn cwestiynau o ran diddordeb.
-Mae siarad uniongyrchol yn helpu Rhys deall- defnyddio’i enw wrth siarad â.
-Yn gyffredinol nad ydy Rhys yn deall sut i wrando ar eraill mewn sgwrs, mae gwell ganddo fe i siarad yn unig.
Emosiynol a Ymddygiadol
-Pan mae Rhys yn gyffrous neu yn hapus mae’n neidio lan a lawr a siglo’i dwylo.
-Os ydy Rhys yn teimlo’n grac neu drist mae’n gweld hi’n anodd rheoli ei deimladau heb gymorth.
-Mae Rhys yn agored i’w teimladau ac yn ddigon cyfforddus i drafod ac agor lan i ddisgybl neu staff yr ysgol.
-Pan mae Rhys yn eistedd lawr am rhy hir, mae ei ffocws yn mynd, sydd yn achosi Rhys i gamymddwyn, er enghraifft taflu a bwrw pethau.
-Mae Rhys dim ond yn ymwybodol o deimladau eraill ar ôl bod athrawon yn trafod nhw yn glir.
-Mae newidiad mewn trefn y dydd yn gallu bod yn anodd i Rhys.
Datblygiad Gwybyddol
-Mae Rhys yn mwynhau dysgu am bynciau newydd- trwy wrando a gwylio fideos.
-Mae iaith lafar Rhys ar safon uchel gyda gramadeg ardderchog.
-Nad ydy Rhys yn gallu ysgrifennu neu ddarllen llawer.
-Nid ydy Rhys yn mwynhau gwaith mathemateg neu lythrennedd o gwbl.
-Mae Rhys yn mwynhau dysgu awyr agored yn enwedig y parc natur.
Datblygiad Corfforol
-Un o hoff bynciau Rhys yw ymarfer corff.
-Mae’n mwynhau chwarae fel tîm ac yn mwynhau chwarae amrywiaeth o gemau- er enghraifft hoci a ‘dodge- ball’.

Cynllun cymorth Rhys
Trosolwg
Bydd y cynllun yma yn rhoi trosolwg o wahanol agweddau ar sut y byddwn yn cefnogi Rhys yn ystod ei drawsnewidiad a sut bydd yn effeithio ar ei gynnydd ymddygiadol ac academaidd. Cafodd y cynllun ei drafod rhyngof i, Rhys, ei fam a thad-cu, CADI (Cydlynydd Anghenion Dysgu Ychwanegol) yr ysgol a’r cynorthwywyd a fydd gyda Rhys, er mwyn drafod unrhyw bryderon ac i bawb adnabod beth sydd wedi cael ei rhoi yn ei le i Rhys. Cyn i’r tymor newydd ddechrau, cafodd Rhys y cyfle i wneud i’w ardal yn fwy personol,  gan ddod i mewn teganau synhwyraidd ac unrhyw luniau pwysig i’w rhoi o amgylch ei ardal newydd.














	Rhwystr Penodol
	Y cefnogaeth
	Pwy fydd yn cefnogi
	Pryd i werthuso
	Sylwadau

	Trefn newydd

Gyda’r trosglwyddiad i ardal newydd, mae trefn ac amserlen Rhys wedi newid. Mae hyn yn llethol iawn i Rhys ac yn achosi iddo i deimlo’n bryderus.
	· Amserlen weledol (atodiad 1)- 

· Sicrhau amserlen weledol gyda lluniau a’r amser mae’r sesiynau yn dechrau, er mwyn helpu Rhys i deimlo’n fwy cyfforddus.

· Bylchau yn ei amserlen ddyddiol i Rhys cael rhyddid a chymryd dros ei dysgu.
	· Athrawes a’r cynorthwyydd 1 i 1


· Yn wythnosol byddaf yn cynllunio amserlen weledol ar ei gyfer.

· Byddaf yn trafod gyda’r cynorthwyydd beth yw bwriadon pob tasg er mwyn iddi gael dealltwriaeth o sut i gefnogi Rhys.
	· Wythnosol – y cynllun
Dyddiol- sgwrs

· Mae’n hanfodol i mi sgwrsio gyda Rhys a’r cynorthwyydd yn ddyddiol pan mae amser rhydd i weld sut aeth y tasgau.

· Ar ddiwedd yr wythnos byddaf yn cynllunio gwersi mwy addas trwy addasu gyda’r heriau.

· Cyfarfodydd gyda’r CADI a Rhiant er mwyn iddynt adnabod beth sydd yn o’i le i Rhys.
	Heriau- Gall pethau dod lan sydd yn effeithio amserlen Rhys- er enghraifft gwasanaeth gydag ymwelwyr cymunedol, tripiau ysgol, felly gall hyn dal fod yn heriol i Rhys.

Camau nesaf- sicrhau gweithgareddau amrywiol pob wythnos yn amserlen Rhys- gan sicrhau bod Rhys yn rhoi awgrymiadau yn ei ddysgu.

	Teimlo’n unig a bryderus

Gan fod Rhys yn ardal hollol wahanol i’w ddosbarth a’i ffrindiau,  gall hyn gwneud i Rhys i deimlo’n drist a gweld eisiau ei gyfoedion.


	· Cynnwys disgyblion eraill- cynnal sesiynau grŵp a phâr pan mae’n addas.

· Cyfathrebu’n gyson ac adeiladu perthynas cadarnhaol- fi fel athrawes a’r cynorthwyydd yn sgwrsio gyda Rhys am ei deimladau.
	· Byddaf yn cefnogi Rhys trwy gynllunio gwersi gwaith grŵp a phâr sydd yn addas i Rhys.

· Y cynorthwyydd- yna i arsylwi a helpu Rhys os oes unrhyw cwestiynau.

· Pawb yn yr ysgol- sgwrsio gyda  Rhys am ei deimladau am y droglwyddiad newydd.

	· Gwerthuso ar ôl y sesiynau grŵp- addasu ar sut i wella a beth aeth yn dda.

· Cyfarfodydd dyddiol- darganfod teimladau Rhys.

· Cyfarfodydd misol gyda mam Rhys, y pennaeth, CADI, fi a’r cynorthwyydd i greu unrhyw addasiadau sydd angen.
	Heriau-  
-Cynllunio gwersi sydd ar lefelau allu Rhys a'i gyfoedion.
- Neb ar gael ar yr un amser am gyfarfodydd. 

Camau nesaf- Dechrau cael Rhys i ddod nôl mewn i’r dosbarth pan yn addas er mwyn gweithio mewn grwpiau fwy.

	Ymddygiad rhwystredig

Mae Rhys yn gweld yn anodd eistedd lawr a gwneud gwaith ysgrifenedig am amser hir. Mae Rhys yn mwynhau symud o gwmpas yn ei ddysgu, oherwydd mae’n cwrdd â’i anghenion synhwyraidd.
	· Gan fod Rhys dim ond yn gallu eistedd a ffocysu am amser byr mae’n bwysig i adael Rhys cael amser i gael seibiannau- yoga, gwrando ar gerddoriaeth a sesiynau awyr agored.

· Sicrhau gweithgareddau amrywiol ar gyfer Rhys i ddiddori.

	· Cynorthwyydd- gallu cydweithio a chyfathrebu gyda Rhys gan chwarae tu allan gydag ef neu adeiladu lego- sicrhau perthynas cryf. 
 
· Fi fel athrawes- cynllunio gwersi a sesiynau amrywiol ar gyfer Rhys, gan ei fod yn gallu dysgu mewn gwahanol ffordd, er enghraifft hunan-darganfyddiad, awyr agored a sesiynau ymarferol.
	· Cyfathrebu gyda Rhys a’r cynorthwyydd yn ddyddiol er mwyn adnabod os oes rhaid gwneud unrhyw addasiadau i’r gwersi newydd 

	Heriau- Mae pob dydd yn wahanol, efallai ni fydd Rhys angen gwneud gweithgareddau sydd ar ei amserlen, felly bydd trefn y diwrnod yn gallu newid o ran ymddygiad Rhys.

Camau nesaf- cyflwyno Siart ymddygiad  i wobrwyo Rhys pan fydd yn cwblhau tasg wahanol- gwneud i Rhys i deimlo’n hapus ac o werth

	Amgylchedd newydd

Gan fod yr ardal yn hollol wahanol i’r dosbarth, mae hyn yn achosi i Rhys i deimlo’n llethol. Mae’r anghysur yn yr ardal newydd yn achosi i Rhys gorfodi gwneud tasgau.
	· Helpu Rhys i ymgartrefu gan roi teganau synhwyraidd ac unrhyw wrthrychau sydd yn bwysig iddo.

· Sicrhau bod yr ardal yn teimlo fel ardal bersonol Rhys.

· Pwysigrwydd bod yr ardal yn teimlo’n ddiogel- cynnwys lluniau o bethau sydd yn bwysig.
	· Mam neu dad-cu Rhys yn dod mewn i helpu addurno’r ardal.
· Siarad i’r cynorthwydd am os oes angen unrhyw addasiadau.
	· Unrhyw adeg- dylai Rhys cael y cyfle i ychwanegu unrhyw wrthrychau neu deganau synhwyraidd newydd i Rhys i dal teimlo’n gyfforddus. .

	Heriau- cael Rhys i eistedd lawr yn yr amgylchedd newydd. Unwaith eto mae’n dibynnu ar y dydd a sut mae ymddygiad Rhys. Mae pob diwrnod yn wahanol. 

Camau nesaf- Creu themâu fesul tymor yn yr ardal- diddori Rhys i ddysgu am bethau newydd.

	Gweithio gyda’r cynorthwydd trwy’r dydd

Gan fod Rhys yn gweithio gyda’r cynorthwyydd trwy’r dydd, mae’n bwysig iddo deimlo’n gyfforddus i weithio gyda hi tu fas i’r ystafell dosbarth.
	· Adeiladu perthnasoedd cadarnhaol- heb y perthynas ni fydd Rhys gyda’r diddordeb i wneud gwaith ysgol.
· Ymddygiad y cynorthwyydd- gallu cyfathrebu Rhys mewn ffordd addas ac effeithiol, i sicrhau bod perthynas cryf yn gallu cael ei adeiladu.
	· Pawb sydd yn gweithio gyda Rhys- dylai’r CADI, cynorthwyydd , pennaeth a fi cael perthynas cryf gyda Rhys er mwyn sicrhau cyfathrebu effeithiol i helpu ei gynnydd academaidd.
	· Dyddiol- trafodaethau am sut mae Rhys yn gweithio gyda’r cynorthwyydd, gan hefyd sgwrsio gyda Rhys yn unigol
	Heriau- diffyg amser i siarad yn ddyfnder.

Camau nesaf- creu amserlen i sicrhau cyfarfodydd mewn amseroedd rhydd ac addas i bawb.

